
PREVÁDZKOVÝ PORIADOK ŠPORTOVO TELOVÝCHOVNÉHO ZARIADENIA  
„Plickova“ 

Základné údaje prevádzkovateľa 

Názov organizácie:  Mestská časť Bratislava-Rača
Adresa organizácie: Kubačova 21, 831 06 Bratislava
Právna forma: obec
Názov zariadenia:  Športovotelovýchovné zariadenie Plickova
Adresa zariadenia: Plickova ul. 9, 831 36 Bratislava
Kontakt : 02/49112442
Správca kontakt : 
e-mail :  sport@raca.sk


Čl. I
Úvodné ustanovenia

Druh zariadenia: 
1. Druh zariadenia: Mestská časť Bratislava-Rača (ďalej len „mestská časť“) zriadila a prevádzkuje obecne prospešné zariadenie pod názvom „Športovo telovýchovné zariadenie Plickova“ (ďalej len „športový areál“). Športový areál sa nachádza na pozemku parc. č.  891/296 v katastrálnom území Rača. Ide o multifunkčné zariadenie vo vlastníctve mestskej časti. Účelom a hlavnou náplňou činnosti športového areálu  je zaisťovať športový, kultúrny a spoločenský život obce a jeho občanov. Športový areál môže byť pri splnení tu uložených podmienok poskytovaný bezplatne, alebo za stanovenú odplatu občanom mestskej časti a ďalším fyzickým a právnickým osobám.
2. Vlastníkom a prevádzkovateľom Športového areálu je mestská časť Bratislava-Rača. 
3. Prevádzkový poriadok  športového areálu je vypracovaný v zmysle § 22 zákona č. 355/2007 Z. z. o ochrane podpore a rozvoji verejného  zdravia a o zmene a doplnení niektorých zákonov v znení neskorších predpisov a v súlade s § 6 vyhlášky MZ SR č. 525/2007 Z. z. o podrobnostiach o požiadavkách na telovýchovno-športové zariadenia. 


Čl. II
Všeobecné ustanovenia

1. Športový areál slúži na prevádzkovanie športových aktivít žiakov školských  a predškolských zariadení s pôsobnosti v Mestskej časti Bratislava-Rača, športovej verejnosti a prenajímateľov.
2. Užívateľom sa rozumie osoba, ktorá sa nachádza v priestore športového areálu.
3. Každý užívateľ je povinný oboznámiť sa s týmto prevádzkovým poriadkom ešte pred vstupom do  športového areálu a bez výnimky ho dodržiavať.
4. Prevádzkovateľ nenesie žiadnu zodpovednosť za zdravie užívateľa počas vykonávania športovej činnosti v športovom areáli. Vstup a všetky športové činnosti sú na vlastné nebezpečenstvo. Týmto ustanovením sa neobmedzuje povinnosť dodržiavať prevádzkový poriadok.
5. Užívatelia zodpovedajú za svoj osobný majetok. Prevádzkovateľ nezodpovedá za takto vzniknuté škody.
6. Každý užívateľ je povinný oboznámiť sa s týmto prevádzkovým poriadkom a bez výnimky ho dodržiavať. V športovom areáli je dovolené vykonávať výhradne tie aktivity, na ktoré je športovo telovýchovné zariadenie určené.

Čl. III
Organizačné ustanovenia

1. Do športového areálu sa vstupuje výhradne cez vstupnú  bránu.
2. Prevádzku riadi a za športový areál zodpovedá prevádzkovateľ.
3. Každý užívateľ je povinný riadiť sa pokynmi prevádzkovateľa. Po neuposlúchnutí jeho pokynov môže byť užívateľ s okamžitou platnosťou vykázaný zo športového areálu.
4. Užívateľ športového  areálu je povinný správať sa tak, aby jeho konaním alebo nekonaním nedošlo k zraneniu, ujme na zdraví alebo poškodzovaniu majetku prevádzkovateľa.
5. Za škody vzniknuté nedodržiavaním prevádzkového poriadku a všeobecných bezpečnostných pravidiel uvedených v tomto prevádzkovom poriadku zodpovedá osoba porušujúca tieto pravidlá alebo jej zákonný zástupca.
6. Za maloleté osoby nachádzajúce sa v športovom areáli zodpovedá zákonný zástupca. Správca nevykonáva dozor nad maloletými osobami v čase pohybu v športovom areáli.
7. Každý užívateľ je povinný dodržiavať v športovom  areáli čistotu a poriadok, vyhradený časový harmonogram využívania atletickej dráhy a prevádzkový čas športového areálu.
8. Časový harmonogram telovýchovného zariadenia zostavuje a riadi prevádzkovateľ. 
9. V športovom areáli  je zakázané:
· akýmkoľvek spôsobom zasahovať do behu ostatných bežcov, behať v protismere,
· akýmkoľvek spôsobom poškodzovať zariadenia a vybavenie športového areálu,
· používať bicykle, korčule, kolobežky, skateboardy a iné nevhodné športové náradia,
· fajčiť, užívať alkoholické nápoje alebo iné omamné či psychotropné látky, alebo vstupovať do športového areálu pod ich vplyvom,
· prinášať pyrotechniku, horľavé látky a chemikálie, žuvačky
· vodiť a vpúšťať psov, mačky a iné zvieratá do športového  areálu,
· nevhodne sa správať (vulgárne vyjadrovanie, neprimeraná hlučnosť, slovné či fyzické napádanie iných),
· znečisťovať športový areál a jeho okolie.


Čl. IV
Prevádzkové ustanovenia

1. Atletická dráha
Prevádzkové hodiny:

Pre potreby škôl a školských zariadení v priebehu školského roka:
pondelok- piatok 
06.30 hod. – 17.00 hod.

Pre verejnosť (individuálni športovci) počas školského vyučovania:
17.00 hod. – 20.00 hod.

Pre verejnosť počas dní pracovného voľna a  školských prázdnin:
08.00 hod.  – 20.00 hod.


2. Futbalové ihrisko a ostatné športové zariadenia
Prevádzkové hodiny: 
· v mesiacoch október – marec
	pondelok- piatok
	08.00 hod. – 17.00 hod.	výhradne pre účely ZŠ Plickova   
	17.00 hod. – 19.00 hod.	pre športové kluby mestskej časti
		s poplatkom  za  služby spojené s užívaním ihriska
	19.00 hod. – 20.00 hod.	individuálne rezervovanie záujemcami              
                                                                     s poplatkom  za  služby spojené s užívaním ihriska. 

· v mesiacoch apríl – september
pondelok- piatok
	08.00 hod. – 17.00 hod.	výhradne pre účely ZŠ Plickova
	17.00 hod. – 19.00 hod.	pre športové kluby MČ Bratislava – Rača. 
		s poplatkom  za  služby spojené s užívaním ihriska
	19.00 hod. – 21.00 hod.	individuálne rezervovanie záujemcami s poplatkom  za  služby spojené s užívaním ihriska. 

· dni pracovného voľna, školské  prázdniny
9.00 hod. – 21.00 hod.	pre verejnosť,  prípadné individuálne rezervovanie  s poplatkom za služby spojené s užívaním ihriska s prednostným právom detí do 15 rokov a športové akcie Mestskej časti.

3. Prevádzkovateľ si vyhradzuje právo prevádzkové hodiny operatívne upraviť.
4. Poplatok za služby spojené s rezerváciou futbalového ihriska s umelým povrchom je 20 eur/hodina. 
5. Nájomca zaplatí cenu za prenájom ihriska správcovi ihriska. Správca je povinný vystaviť nájomcovi doklad o zaplatení. Pri dlhodobom prenájme sa  môže uzavrieť zmluva medzi prevádzkovateľom a prenajímateľom.
6. V prípade nevyužitia predplatenej doby pri prekážke zo strany nájomcu sa nájomné nevracia. Nájomca alebo ním poverená osoba je povinný na vyzvanie správcom predložiť potvrdenie o zaplatení.
7. Športovým klubom s pôsobnosťou v mestskej časti v rámci tréningovej činnosti s mládežou do 18 rokov, môže byť pri dlhodobom prenájme poskytnutá zľava.


Čl. V
Povinnosti prevádzkovateľa

Prevádzkovateľ je povinný viesť „Knihu zariadenia“, ktorá obsahuje:
a) plán kontrol 
b) plán správy a údržby 
c) denník športového areálu.


Čl. VI
Správca

Správcom je osoba poverená starostom mestskej časti, ktorá je zodpovedná za činnosť v zmysle príslušných článkov tohto prevádzkového poriadku. V prípade potreby je možné ho kontaktovať na číslo zverejnené na informačnej tabuli umiestnenej pri vstupe do športového  areálu.

Čl. VII
Náhrada škody

Pri preukázanom poškodení majetku prevádzkovateľa bude voči osobe, ktorá škodu spôsobila, resp. jej zákonnému zástupcovi, uplatnená náhrada škody v zmysle platných zákonných ustanovení.

Čl. VIII
Záverečné ustanovenia

1. Mestská časť Bratislava-Rača vydáva tento prevádzkový poriadok športového areálu s cieľom vymedzenia obsahu náplne činnosti športového areálu a podmienok jeho využívania za dodržania zásad ochrany majetku mestskej časti.
2. Tento prevádzkový poriadok je záväzný pre všetkých užívateľov, nájomcov a návštevníkov. 
3. Každá osoba vstupujúca do priestorov športového areálu musí byť oboznámená s týmito zásadami uvedenými v prevádzkovom poriadku (prostredníctvom umiestnených informačných tabúľ pre jednotlivé prvky a časti objektu). 



V Bratislave: 								





Vypracoval:	Mgr. Marek Porvazník
vedúci oddelenia kultúry a športu mestskej časti






Schválil:	Mgr. Michal Drotován
starosta mestskej časti

